cyanic-selkie/wikianc huggingface dataset:
รอยไถ
นำมาสร้างเป็นภาพยนตร์และละครมาแล้วหลายครั้ง สร้างเป็นภาพยนตร์ครั้งแรกและถูกสร้างใหม่เมื่อ พ.ศ. 2493 ในปีเดียวกันที่เรื่อง นิทราสายัณห์ ออกฉาย ต่อมา นำกลับมาสร้างภาพยนตร์อีกครั้งเมื่อ พ.ศ. 2503 กำกับโดย สด ศรีบูรพารมย์ ต่อมานำกลับมาสร้างภาพยนตร์อีกครั้งในปี พ.ศ. 2522 และ พ.ศ. 2532 ต่อมาก็นำมาเป็นละครโทรทัศน์
เพลง รอยไถ เป็นเพลง คำร้องและทำนองโดย ไพบูลย์ บุตรขัน, เนียน วิชิตนันท์ ซึ่งขับร้องโดย ชรินทร์ นันทนาคร เป็นประกอบภาพยนตร์ รอยไถ และต่อมา เมื่อ พ.ศ. 2545 ถูกเรียบเรียงใหม่โดย อมรุเทพ นวลนิรันดร คำร้อง-ทำนอง โดย สมศักดิ์ ใจกว้าง ขับร้องโดย หนุ่ม มาวิน เป็นเพลงประกอบละคร รอยไถ ใน ช่อง 7 สี
เนื้อเรื่อง
เรื่องราวของลือ ชาวนาหนุ่มผู้ไม่เคยก้มหัวให้ใครในทุ่งบางเขน ลือรักชอบพอกับบัวเผื่อน สาวสวยประจำท้องทุ่ง ซึ่งเป็นที่หมายปองของอ่อน นักเลงใหญ่ผู้ร่ำรวย แม้บัวเผื่อนจะอาศัยอยู่กินกับลือจนมีลูกด้วยกัน แต่อ่อนก็ยังหวังได้ตัวเธอมาครองอยู่เสมอ ด้วยความสนับสนุนจากแม่ของบัวเผื่อน มีเพียงบัวผัน น้องสาวของบัวเผื่อนเท่านั้นที่คอยเป็นกำลังใจให้ลือ
ภาพยนตร์
รอยไถ ได้นำมาเป็นภาพยนตร์ครั้งแรก ในปี พ.ศ. 2493 และถูกทำมา 4 ครั้ง ได้แก่
ละครโทรทัศน์
รอยไถ ยังถูกสร้างนำเป็นละครโทรทัศน์มาแล้ว 3 ครั้ง ได้แก่
ละคร รอยไถ โดยมีเพลงประกอบ แบบใหม่ คำร้อง-ทำนอง โดย สมศักดิ์ ใจกว้าง ถูกขับร้อง หนุ่ม มาวิน
เพลงรอยไถ
เพลง รอยไถ เป็นเพลง คำร้องและทำนองโดย ไพบูลย์ บุตรขัน, เนียน วิชิตนันท์ เนื้อเดิมมี 3 ท่อน ไพบูลย์ บุตรขัน แต่ง 2 ท่อนแรกให้กับละครเรื่อง รอยไถ จากอมตะนิยายของ ไม้เมืองเดิม เมื่อปี พ.ศ. 2483 ใช้นามปากกาในการประพันธ์เพลงว่า "อมราวรรณ" เนียน วิชิตนันท์ แต่งท่อนที่ 3 เพิ่มขึ้นเมื่อปี พ.ศ. 2485 สมควร กระจ่างศาสตร์ ร้องมาก่อนสมัยเป็นเพลงละคร เมื่อเป็นภาพยนตร์ครั้งแรก คำรณ สัมปุณนานนท์ เป็นผู้ร้องในฐานะผู้แสดงนำ ในการบันทึกแผ่นเสียงจำเป็นต้องตัดเนื้อเพลงออกไป 1 ท่อนเพราะเวลาเกินที่จำกัดไว้ สมยศ ทัศนพันธ์ ขับร้องเมื่อปี พ.ศ. 2497
ต่อมา ขับร้องโดย ชรินทร์ นันทนาคร เป็นประกอบภาพยนตร์ รอยไถ และต่อมา เมื่อ พ.ศ. 2545 ถูกเรียบเรียงใหม่โดย อมรุเทพ นวลนิรันดร คำร้อง-ทำนอง โดย สมศักดิ์ ใจกว้าง ขับร้องโดย หนุ่ม มาวิน เป็นเพลงประกอบละคร รอยไถ ใน ช่อง 7 สี
วิศวกรรมวัสดุ
วิศวกรรมวัสดุ (Material Engineering) เป็นสาขาที่เกี่ยวข้องโดยตรงกับวัสดุศาสตร์ โดยเน้นที่การออกแบบวัสดุที่ใช้ในการผลิต, เทคนิคที่ใช้ในกระบวนการปรับปรุงสมบัติของวัสดุ, เทคนิคเชิงวิเคราะห์, ผลได้ผลเสียระหว่างค่าใช้จ่ายกับสมบัติของวัสดุเพื่อใช้ในอุตสาหกรรม,กระบวนการขึ้นรูปของวัสดุชนิดต่างๆ, รวมถึงศึกษาการเสื่อมสภาพของวัสดุได้
วิศวกรรมวัสดุแบ่งวัสดุทางอุตสาหกรรมออกเป็น 5 ชนิดคือ กลุ่มโลหะ (Metal), กลุ่มพอลิเมอร์ (Polymer), กลุ่มเซรามิค (Ceramic), กลุ่มเซมิคอนดัคเตอร์ (Semiconductor) และ กลุ่มวัสดุผสม (Composite)
ปัจจุบันในประเทศไทยได้มีมหาวิทยาลัยที่เปิดสอนหลักสูตรวิศวกรรมศาสตรบัณฑิต(วิศวกรรมวัสดุ) วัสดุศาสตร์หรือเกี่ยวข้องกับวัสดุ ได้แก่ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีราชมงคลรัตนโกสินทร์ มหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยสงขลานครินทร์ มหาวิทยาลัยศิลปากร มหาวิทยาลัยเทคโนโลยีราชมงคลธัญบุรี มหาวิทยาลัยนเรศวร  มหาวิทยาลัยแม่ฟ้าหลวง มหาวิทยาลัยวลัยลักษณ์ มหาวิทยาลัยเทคโนโลยีสุรนารี มหาวิทยาลัยบูรพา มหาวิทยาลัยธรรมศาสตร์
การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2564
'''การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2564 (2021 United Nations Climate Change Conference) หรือรู้จักในชื่อย่อ คอป 26''' (COP26) เป็นการประชุมสหประชาชาติว่าด้วยการเปลี่ยนแปลงสภาพภูมิอากาศครั้งที่ 26 จัดขึ้นที่กลาสโกว์ ประเทศสกอตแลนด์ สหราชอาณาจักร ระหว่างวันที่ 31 ตุลาคม ถึง 12 พฤศจิกายน 2021 ภายใต้การนำของอาล็อก ชาร์มา
การเจรจา
การประชุมของผู้นำโลกมีขึ้นเมื่อวันที่ 1 ถึง 2 พฤศจิกายน
เป้าหมายสำคัญของผู้จัดการประชุมอยู่ที่การคุมไม่ให้อุณหภูมิโลกสูงเกิน 1.5 องศาเซลเซียส รวมถึงมีการพูดคุยเกี่ยวกับการลดและเลิกใช้ถ่านหิน รายงานของบีบีซีระบุตัวบุคคลที่อาจเป็นกุญแจสำคัญในการทำข้อตกลงได้แก่ เซี่ย เจินหัว, อายมาน ชาสลี, เชค ฮาซีนา และเตเรซา ริเบรา
ประเทศจีนระบุว่าจะปล่อยคาร์บอนไดออกไซด์สูงสุดก่อนปี 2030 และจะกลายมาเป็นรัฐที่ปล่อยคาร์บอนสุทธิเป็นศูนย์ภายในปี 2060
การตัดไม้ทำลายป่า
ผู้นำมากกว่า 100 ประเทศซึ่งเป็นเจ้าของผืนป่ามากกว่า 85% ของโลก ได้บรรลุข้อตกลงหยุดการทำลายป่าภายในปี 2030 ที่น่าสนใจคือบรรดาผู้ลงนามเหล่านี้รวมถึงประเทศที่มีปัญหาการทำลายป่า เช่น บราซิล, แคนาดา, สาธารณรัฐประชาธิปไตยคองโก, สหรัฐ, จีน และอินโดนีเซีย
ถ่านหิน
มีการตั้งข้อตกลงไว้ว่าประเทศแอฟริกาใต้จะได้รับทุนอุดหนุน 8.5 พันล้านดอลลาร์ เพื่อหยุดการพึ่งพาถ่านหินในประเทศ
มีเทน
สหรัฐและหลายประเทศบรรลุข้อตกลงที่จะหยุดการปล่อยก๊าซมีเทน มากกว่า 80 ประเทศลงนามในคำปฏิญาณมีเทนโลก ยินยอมที่จะลดการปล่อยมีเทนลง 30% ภายในปี 2030 ผู้นำสหรัฐและรัฐยุโรประบุว่าการลดการปล่อยก๊าซมีเทนซึ่งเป็นก๊าซเรือนกระจกสำคัญนั้นจะมีส่วนสำคัญมากต่อการคุมอุณหภูมิโลกไม่ให้สูงเกิน 1.5 องศาเซลเซียส ประเทศที่ปฏิเสธข้อตกลงนี้ได้แก่ ออสเตรเลีย, ชิลี, รัสเซีย, อินเดีย, อิหร่าน และจีนเป็นต้น
ยู อาโออิ
ยู อาโออิ (เกิด 17 สิงหาคม ค.ศ. 1985) เป็นนักแสดงหญิงและนางแบบชาวญี่ปุ่น เธอมีผลงานการแสดงครั้งแรกในภาพยนตร์โดย ชุนจิ อิวาอิ เรื่องลิลี่ ชูชู แด่เธอตลอดไป แสดงเป็น ชิโอริ สึดะ ในปี 2001, แสดงเป็น เท็ตสึโกะ อาริซูงาวะในสองหัวใจหนึ่งความทรงจำ (2004) ที่กำกับโดยอิวาอิเช่นกัน, คิมิโกะ ทานิงาวะ ในภาพยนตร์เกี่ยวกับการเต้นฮูล่าสาวฮุล่า หัวใจฮีโร่ และแสดงเป็น ฮางูมิ ฮานาโมโตะ ในภาพยนตร์ภาคคนแสดงของซีรีส์มังงะหวานใจกับใบโคลเวอร์ (2006)
อาโออิชนะรางวัลหลายรางวัลจากผลงานการแสดงของเธอ รวมถึง รางวัลเจแปนอะคาเดมี และรางวัลคิเนมะจุนโปในสาขานักแสดงสมทบหญิงยอดเยี่ยมในปี 2007 สำหรับภาพยนตร์เรื่องสาวฮุล่า หัวใจฮีโร่ และในปี 2009 เธอได้รับรางวัลนักแสดงใหม่แห่งปีสำหรับผลงานการแสดงอย่างต่อเนื่องในสาขาภาพยนตร์ในสื่อและวิจิตรศิลป์ โดยกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี
ประวัติ
อาโออิเริ่มอาชีพการแสดงด้วยการแสดงในละครบรอดเวย์เรื่องAnnie และตามด้วยการปรากฏตัวของเธอในฐานะผู้เข้าร่วมรายการประจำของโอฮะชูตะ ทางทีวีโตเกียวในปี 2000 อาโออิมีผลงานการแสดงครั้งแรกในภาพยนตร์โดย ชุนจิ อิวาอิเรื่องลิลี่ ชูชู แด่เธอตลอดไป แสดงเป็น ชิโอริ สึดะ พร้อมกับ ฮายาโตะ อิจิฮาระ, ชูโงะ โอชินาริ, มิวาโกะ อิจิกาวะ และ อายูมิ อิโต อาโออิยังร่วมแสดงกับเพื่อนของเธอ อาโออิ มิยาซากิ ในภาพยนตร์เรื่องอาโอะโทะชิโระเดะมิซูอิโระ และ ไกจู
ในปี 2003 เพื่อเป็นการเฉลิมฉลองการก่อตั้งคิทแคทครบรอบ 30 ปีในประเทศญี่ปุ่น ชุนจิ อิวาอิได้ผลิตชุดภาพยนตร์สั้นนำแสดงโดย ยู อาโออิ และแอนน์​ ซูซูกิ ซึ่งภายหลังถูกขยายให้เป็นภาพยนตร์เรื่องยาวชื่อสองหัวใจหนึ่งความทรงจำ และทำให้อาโออิได้รับรางวัลนักแสดงหญิงดีเด่นจากรางวัลภาพยนตร์มืออาชีพญี่ปุ่น
ในปี 2009 กระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี เสนอชื่ออาโออิเป็นนักแสดงใหม่แห่งปีในสาขาภาพยนตร์ในสื่อและวิจิตรศิลป์จากผลงานการแสดงตั้งแต่ลิลี่ ชูชู แด่เธอตลอดไป จนถึงเรื่องสาวหัวใจล้านเปอร์เซ็นต์ หลังจากปีนั้น อาโออิพากย์เสียงของอิเกจังในภาพยนตร์ภาคคนแสดงเรื่อง อิเกจังโทะโบกุ จากหนังสือภาพภายใต้ชื่อเดียวกันโดยริเอโกะ ไซบาระ รวมถึงการรับบทบาทสมทบในโฮโนกาอะบอย และภาพยนตร์โดยโยจิ ยามาดะเรื่องโอโตโตะ ปีถัดมา อาโออินำแสดงในภาพยนตร์ปี 2010 โดยรีวอิจิ ฮิโรกิเรื่องพฤกษาพราวแสง หลังจากนั้นจึงปรากฏในรักต้องห้ามของแวมไพร์, เคนชิน ซามูไร เอ็กซ์, และละครโทรทัศน์โดยคิโยชิ คูโรซาวะเรื่องบาปบริสุทธิ์.
อาโออิสมรสกับนักแสดงตลก เรียวตะ ยามาซาโตะ ในวันที่ 3 มิถุนายน 2019
แหล่งข้อมูลอื่น
1985
วิกิพีเดียภาษาทาจิก
วิกิพีเดียภาษาทาจิก เป็นสารานุกรมวิกิพีเดียที่จัดทำขึ้นในภาษาทาจิก ปัจจุบันวิกิพีเดียภาษาทาจิกมีบทความมากกว่า 8,900 บทความ (ตุลาคม พ.ศ. 2552)
ฟูไฟเตอส์
ฟูไฟเตอส์ (Foo Fighters) เป็นวงดนตรีร็อคสัญชาติอเมริกัน จาก ซีแอตเทิล เมื่อปี ค.ศ. 1994 ก่อตั้งโดยมือกลองวงกรัจน์ เดฟ โกรล จาก เนอร์วานา โดยเป็นกลุ่มดนตรีเขาสานฝันไว้หลังการเสียชีวิตของ เคิร์ต โคเบน ซึ่งส่งผลให้เนอร์วานาได้แยกตัวไป ชื่อวงดนตรีนั้นนำมาจากเหตุการณ์ในสงครามโลกครั้งที่ 2 โดยมีลูกไฟลึกลับที่ปรากฏต่อหน้าเครื่องบินของฝ่ายพันธมิตร บนท้องฟ้าเหนือบริเวณยุโรปและแปซิฟิก โดยสันนิฐานเป็น ยูเอฟโอ ส่วนที่เรียกว่าฟูไฟเตอร์นั้นมาจากการปรากฏต่อหน้าในช่วงต่อสู้เครื่องบินขับไล่ โดยรายงานจากนักบินของฝ่ายกลุ่มพันธมิตร
ก่อนจะถูกวางจำหน่ายอัลบั้มชุดแรกของพวกเขา Foo Fighters ค.ศ. 1995 โกรลเป็นสมาชิกเพียงคนเดียว, โกรฟได้ชักชวนมือเบส เนต เมนเดล และมือกลอง , วิลเลียม โกลด์สมิธ โดยทั้งคู่เคยเป็นสมาชิกวงดนตรีอัลเทอร์เนทีฟร็อคจากซีเอเทิล Day Real Estate ขณะที่วงแสดงสดที่ พอร์ตแลนด์, รัฐออริกอน โกลด์สมิธมือกลองคนแรกเริ่มของฟูไฟเดอร์ส ตัดสินใจลาออกจากวงระหว่างการอัดอัลบั้มชุดที่สอง ของวง The Colour and the Shape (1997) จนทำให้ในระหว่างอัดอัลบั้มชุดที่สองนั้น โกรฟต้องเล่นกลองเอง ก่อนที่ภายหลัง ก็ได้มือเบส แพต สเมียร์ มาเป็นมือกลอง และภายหลังสเมียร์ก็ได้ขอเวลาไปพักผ่อนชั่วคราว
โดยมี เทย์เลอร์ ฮอว์กินส์ และฟรานซ์ สตาห์ล มาเป็นสมาชิกแทนที่ ระหว่างการอัดอัลบั้มชุดที่สาม There Is Nothing Left to Lose (1999) สตาห์ลถูกไล่ออก พวกเขายังคงดำเนินสำหรับอัลบั้มชุดที่ 3 โดยได้ คริส ชิฟเลตต์ มาเป็นมือกีตาร์แทนที่ หลังการเสร็จสิ้นอัลบั้มชุดที่สาม พวกเขาก็เดินหน้าสำหรับชุดที่สี่ One by One ในปี 2002 หลังจากนั้นพวกเขาปล่อยอัลบั้มชุดที่ห้า In Your Honor (2005) ซึ่งแยกเป็นสองแผ่น ระหว่างเพลงแนวอะคูสติกกับแนวร็อค ฟูไฟเดอร์สเตรียมพร้อมเดินหน้าสำหรับอัลบั้มชุดที่หก Echoes, Silence, Patience & Grace (2007) จนกระทั่งเมื่อปี ค.ศ. 2010 ได้รับการยืนยันแล้วว่าเสมียร์ มือเบสคนแรกของวง กลับมาร่วมวงอีกครั้งหลังจากได้ร่วมแสดงสดกับฟู ไฟเดอร์สในฐานะสมาชิกอย่างไม่เป็นทางการในปี ค.ศ. 2005 อัลบั้มชุดที่เจ็ดของพวกเขา, Wasting Light (2011) ที่ได้รับการโปรดิวเซอร์โดย บุทช์ วิก (ซึ่งเป็นที่รู้จักจากการโปรดิวเซอร์อัลบั้ม Nevermind ของ เนอร์วานา) ขณะเดียวกันสเมียร์ก็กลับมาในฐานะสมาชิกของวงอย่างเต็มรูปแบบ , เดือนพฤศจิกายน 2014 , อัลบั้มชุดที่แปดของวง Sonic Highways เป็นผลงานเพลงที่จะประกอบในภาพยนตร์สารคดีที่ชื่อเดียวกับอัลบั้ม Sonic Highways
นอกจากนี้อัลบั้มของพวกเขาได้รับ รางวัลแกรมมี ในฐานะ อัลบั้มร็อคที่ดี ถึงห้าอัลบั้ม และในค.ศ. 2015 อัลบั้มที่แปดของพวกเขายังทำรายได้ถึง 12 ล้านเหรียญในอเมริกา ผลงานเพลง "Outside" จากทางวง เป็นซิงเกิ้ลจากอัลบั้ม Sonic Highways ติดลำดับที่ 11 ใน  บิลบอร์ด  Alternative Songs ชาร์ต.
ก่อตั้งและอัลบั้มชุดแรก (1994 - 1995)
เดฟ โกรล เข้าร่วมเป็นสมาชิกวง กรันจ์ อย่าง เนอร์วานา จาก ซีแอเทิล ในฐานะมือกลองเมื่อ ค.ศ. 1990 ระหว่างการทัวร์, เขาหยิบกีตาร์ของเขาและเขียนเนื้อเพลง โกรลได้แต่งเพลงด้วยตัวเองในสตูดิโอของวง ; เขากล่าวในปี 1997 "ผมรู้สึกตัวเองดูน่าเกรงขามและตื่นเต้นในเวลาเดียวกัน , และถือว่าเป็นสิ่งที่ดีที่ผมแต่งเพลงด้วยตัวของผมเอง" ในบางครั้งบางคราวโกรลมักจะจองห้องอัดเสียงเพื่ออัดเดโม่และโคฟเวอร์เพลงที่เขาชื่นชอบ ซึ่งเทปเดโม่ชุดนี้ก็คือ Pocketwatch เมื่อปี 1992 ขณะนั้นโกรลใช้นามแฝงตัวเองว่า "Latel"
ฟูไฟเตอร์สเปิดตัวการแสดงสดครั้งแรกในวันที่ 23 กุมภาพันธ์ 1995 ในคลับ Jambalaya Club ในเมือง อาร์คาตา, แคลิฟอร์เนีย หลังจากนั้น 3 มิถุนายนพวกเขาแสดงที่ไนท์คลับ แซทริคอน ใน พอร์ตแลนด์  พวกเขายังมีแสดงโชว์สุดท้ายที่ Velvet Elvis ในซีแอเทิล เมื่อวันที่ 4 มีนาคม. ในเดือนมีนาคม มีการแสดงสามโชว์ เป็นการแสดงเพื่อการกุศล โดยนำรายได้บางส่วนเพื่อนำไปสืบสวนคดีเหตุการณ์ฆาตกรรมและข่มขืนนักร้อง มิล ซาปาต้า จากวง The Gits. โกรลปฏิเสธให้การสัมภาษณ์หรือระหว่างการทัวร์ขนาดใหญ่เพื่อโปรโมทอัลบั้ม. ฟูไฟเตอร์ส เริ่มการแสดงโชว์ที่สำคัญในช่วงเดือนฤดูใบ้ไม้ผลิ ค.ศ. 1995, โดยมี ไมค์ วัตต์ มาเป้นศิลปินเปิดการแสดงให้กับฟูไฟเตอร์. ซิงเกิ้ลแรกของวง "This Is a Call" วางจำหน่ายเมื่อมิถุนายน 1995, และอัลบั้มชุดแรกของพวกเขา ฟูไฟเตอส์ (อัลบั้ม) โดยวางจำหน่ายในเดือนถัดมา หลังการปล่อยซิงเกิ้ลตัวแรก ซิงเกิ้ลเพลง "I'll Stick Around", "For All the Cows", และ "Big Me" เป็นซิงเกิ้ลที่ถูกวางจำหน่ายในภายหลัง. ในเดือนมิถุนายนนี้ซึ่งเป็นเดือนที่ปล่อยอัลบั้ม พวกเขาออกทัวร์การแสดงอยู่บ่อยครั้ง, และการปรากฏตัวของพวกเขาครั้งแรกในเทศกาลดนตรี Reading Festival ในประเทศอังกฤษ เดือนตุลาคม.
วัดแสนสุขาราม
วัดแสนสุขาราม (ວັດແສນສຸຂາຣາມ) หรือ วัดแสน เป็นวัดที่ตั้งอยู่บนถนนเชียงทอง ในหลวงพระบาง ประเทศลาว
วัดแสนสุขารามสร้างขึ้นเมื่อ พ.ศ. 2261 โดยตาเจ้ารั่ง ในสมัยเจ้ากิ่งกิสราช ชื่อของวัดแสนมาจากจำนวนเงิน 100,000 กีบ ที่มีผู้บริจาคให้เป็นทุนเริ่มสร้าง วัดสร้างขึ้นภายหลังที่นครหลวงพระบางแยกออกจากนครเวียงจันทน์ ได้ 11 ปี มีการบูรณะวันนี้สองครั้ง ครั้งแรกเมื่อ พ.ศ. 2475 ครั้งที่สองเมื่อ พ.ศ. 2500 มีการประดับลวดลายปิดทองโดยช่างชาวหลวงพระบาง เมื่อคริสต์ศตวรรษที่ 20
สิมมีลักษณะเป็นสิมแบบเวียงจันทน์ คือมีความสูง แต่หลังคามีการซ้อนลดหลั่นแบบสิมเมืองหลวงพระบาง และเพิ่มหลังคาตรงกลางแบบสิมเชียงขวาง เสาทรงแปดเหลี่ยม และยอดเสารูปกลีบบัว มีการประดับลายทองบนพื้นสีแดง ภายในมีภาพอดีตพระพุทธเจ้า รอยพระพุทธบาท และเจดีย์องค์สำคัญ ได้แก่ พุทธคยา อินเดีย พระธาตุหลวง เวียงจันทน์ พระธาตุหริภุญชัย ลำพูน พระธาตุพนม นครพนม เป็นต้น ส่วนภายนอกประดับเป็นรูปเทวดา วัดมีพระธาตุ เป็นเจดีย์ทรงระฆังสี่เหลี่ยม อีกจุดเด่น คือ พระพุทธรูปยืนองค์ใหญ่ องค์เดียวในเมืองหลวงพระบาง
ชั้นแกสโทรโพดา
ชั้นแกสโทรโพดา (ชั้น: Gastropoda) หรือที่เรียกกันในชื่อสามัญว่า หอยฝาเดียว หรือ หอยฝาเดี่ยว หรือ หอยกาบเดี่ยว หรือ หอยกาบเดียว หรือ หอยเปลือกเดี่ยว หรือ หอยเปลือกเดียว เป็นหนึ่งในลำดับของไฟลัมมอลลัสคา ในสิ่งมีชีวิต  สัตว์ในชั้นนี้มีการสืบทอดเผ่าพันธุ์มาจนถึงปัจจุบันมีอยู่ระหว่าง 60,000-80,000 ชนิด จัดเป็นมอลลัสคาที่มีวิวัฒนาการสูงสุดรองจากมอลลัสคาในชั้นเซฟาโลพอดหรือหมึกและหอยงวงช้าง
รูปร่างลักษณะ
ด้วยเหตุที่ได้พัฒนารูปร่างและวิถีการดำรงชีวิตให้อาศัยอยู่ได้ทั้งในน้ำจืดและทะเลรวมถึงบนบก บนต้นไม้ หรือแม้กระทั่งในทะเลทรายอีกด้วย มีกล้ามเนื้อบริเวณเท้าแข็งแรงและหนาแน่น พบกระจายพันธุ์อยู่ทั่วโลก มีลักษณะเปลือกตอนท้ายวนเป็นเกลียวซึ่งประกอบไปด้วยหินปูนเป็นสำคัญ โดยมากจะวนตามเข็มนาฬิกา คือ จากซ้ายไปขวา แต่ก็พบเป็นบางชนิดที่วนจากขวาไปซ้ายเช่นกัน มีเปลือกบาง ๆ ชิ้นหนึ่งปิดตอนต้นของฝาเรียกว่า "โอเพอร์คูลัม" (Operculum) มีส่วนหัวเจริญดี มีหนวด 1-2 คู่ มีตา ภายในปากมีแรดูลาใช้สำหรับบดอาหาร หายใจด้วยเหงือกหรือปอดหรือแมนเทิล มีไตเป็นอวัยวะขับถ่าย
ซึ่งมอลลัสคาในชั้นนี้ยังรวมถึง ทากทะเล ซึ่งไม่มีเปลือก แต่ถูกจัดให้อยู่ในชั้นนี้ ซึ่งมีชีวิตอาศัยอยู่ใต้ท้องทะเลที่มีสีสันจัดจ้านด้วย
มอลลัสคาในชั้นแกสโทรโพดา
ตัวอย่างของมอลลัสคาในชั้นนี้ ได้แก่ หอยขม, หอยสังข์, หอยเชอรี่, หอยทาก, หอยเต้าปูน, หอยเบี้ยจักจั่น, ทาก เป็นต้น
วิกิพีเดียภาษาเกชัว
วิกิพีเดียภาษาเกชัว เป็นสารานุกรมวิกิพีเดียที่จัดทำขึ้นในภาษาเกชัว เริ่มสร้างเมื่อเดิอนพฤศจิกายน พ.ศ. 2546 ปัจจุบันวิกิพีเดียภาษาเกชัวมีบทความมากกว่า 6,000 บทความ (เมษายน 2551)
โซยุซ เอ็มเอส-09
โซยุซ เอ็มเอส-09 เป็นโครงการอวกาศของโซยุซที่เริ่มขึ้นเมื่อวันที่ 6 มิถุนายน พ.ศ. 2561 โดยเป็นการส่งนักบินอวกาศ 3 คนจากโครงการเอ็กแพรนชัน 57 ไปสู่สถานีอวกาศนานาชาติ เอ็มเอส-09 เป็นโครงการอวกาศโซยุซครั้งที่ 138 ลูกเรือในภารกิจนี้เป็นผู้บัญชาการของรัสเซีย และวิศวกรชาวเยอรมัน และอเมริกา
ในคืนวันที่ 29 สิงหาคม พ.ศ. 2561 มีการรั่วไหลของอากาศจากการตรวจโดยภาคพื้น ในเบื้งต้นคาดว่าน่าจะเป็นการกระทบของไมโคร มีโทรเดียน ส่งผลให้เกิดข่องว่างขนาด 2 มิลลิเมตร ในมอดูลโครงแบบอิเล็กตรอนของเอ็มเอส-09 ลูกเรือชาวรัสเซียใช้เทปแคปทันอุดรอยรั่วก่อนที่จะค่อยซ่อมแซมให้สมบูรณ์แบบ ต่อมาได้มีการซ่อมแซมแบบสมบูรณ์โดยมีการใช้กาวอีพ็อกซี่อุดรอยรั่วจนสำเร็จในวันที่ 31 สิงหาคม พ.ศ. 2561 เมื่อวันที่ 4 กันยายน พ.ศ. 2561 มีการพบหลุมถูกเจาะในตัวยาน แต่ไม่รู้ว่าโดยเจตนาหรือเป็นเหตุสุดวิสัย
หลังจากที่โซยุซ เอ็มเอส-10 ไม่สามรถเข้าสูวงโคจรได้ ทำให้ลูกเรือของเอ็มเอส-09 จำเป็นต้องเลื่อนการกลับสู่โลกไปเป็นวันที่ 20 ธันวาคม พ.ศ. 2561 จากเดิมที่มีการกำหนดในเดือนตุลาคม
เฟอร์ดินานด์ (ภาพยนตร์)
เนื้อเรื่องย่อ
“เฟอร์ดินานด์” เป็นกระทิงร่างยักษ์ที่มีจิตใจอ่อนโยน แต่ไม่ชอบการต่อสู้ ชอบกลิ่นหอมของดอกไม้ เขาดันถูกเข้าใจผิดว่าเป็นสัตว์อันตราย ทำให้เขาถูกจับตัวไปและต้องพลัดพรากกับครอบครัวมนุษย์ใจดีเจ้าของฟาร์มดอกไม้
กงเต๊ก
คำว่า กงเต๊ก เป็นคำสองคำประกอบกัน กง (功) แปลว่า ทำ เต๊ก (德) แปลว่า บุญกุศล
การเตรียมของให้สำหรับผู้ตาย
เมื่อญาติผู้ใหญ่เสียชีวิตลง สิ่งที่ลูกหลานจะต้องเตรียมมีดังต่อไปนี้
เครื่องแต่งกายของลูกหลานในงาน
โดยการแต่งกายของผู้ที่มีความสัมพันธ์ของผู้เสียชีวิตโดยด้านในสุดจะใส่ชุดที่ตัดเย็บที่ผ้าดิบ โดยถือว่าผ้าดิบเป็นผ้าที่มีเนื้อบริสุทธิ์เปรียบดังความรักของบุพการีซึ่งรักเราด้วยความบริสุทธิ์ สว่นด้านนอกจะใส่ชุดที่ตัดเย็บจากผ้าปอหรือผ้ากระสอบ เรียกว่า หมั่วซ่า (จีน: 麻衣) โดยจะมีสีหรือเครื่องหมายแสดงความเกี่ยวข้องต่อผู้ตาย
ลูกชาย
ลูกชายของผู้ตายทั้งหมดและรวมหลานชายคนแรกที่เกิดจากลูกชายคนโต
หลาน
ถ้าหลานคนใดยังไม่แต่งงานจะมีผ้าสี่เหลี่ยมสีแดงเล็กๆ ติดอยู่ ส่วนหลานคนใดแต่งงานแล้วจะเป็นผ้าสี่เหลี่ยมสีขาว
รูปแบบการทำพิธีกงเต๊ก
แบ่งได้ สี่แบบ คือ พิธีของคนกวางตุ้ง พิธีคนแต้จิ๋ว (ชายหญิง ประกอบพิธีต่างกัน) พีธีของคนฮกเกี้ยน และ พิธีคนแคะ
การแต่งตัวให้ศพ
ชาวจีนนิยมจัดพิธีศพที่บ้านของผู้ตาย ลูกหลานจะอาบน้ำแต่งตัวและตั้งศพไว้ในบ้าน 1 คืน การแต่งตัวศพ ผู้ชายนิยมใส่ชุดท่อนบน (เสื้อ) 4 ตัว ชุดท่อนล่างเป็นกางเกง 2 ตัว รวมกันเป็น 6 ชิ้น ผู้หญิงนิยมใส่ชุดท่อนบน 4 ตัว ชุดท่อนล่างเป็นกางเกง 2 ตัว ชิ้นนอกสุดเป็นผ้าถุงหรือเป็นชุดกระโปรงแบบจีน รวมเป็น 7 ชิ้น (ผู้ชายเป็นคู่ผู้หญิงเป็นคี่) ชิ้นนอกสุดนิยมเป็นสีม่วงเข้ม
การสวมเสื้อ 4 ตัวนั้น คนจีนสมัยก่อนจะนิยมเย็บเสื้อของตัวเองเตรียมไว้สำหรับสวมในวันตาย โดยชั้นในสุดมักเป็นชุดขาว ชั้นนอกเป็นการแต่งกายให้ผู้ตายดูดีมีเกียรติที่สุด การสวมเสื้อผ้าให้ผู้ตายนั้นมีพิธีที่เรียกว่า"โถ้ซ้า" (จีน: 套衣') โดยลูกชายคนโตต้องไปยืนบนเก้าอี้เตี้ยๆ ที่หน้าประตูบ้าน สวมหมวกสานไม้ไผ่ บนหมวกปักดอกกุหลาบแดง ตะเกียบ 12 คู่ (เสียบบนหมวก) ยืนกางแขนหน้าบ้านถือเชือก (เพื่อเวลาถอดจะได้ดึงเชือกออกมาพร้อมกัน) ให้คนทำพิธีสวมเสื้อให้ทีละชิ้น เสร็จแล้วถอดเสื้อทั้งหมดออกพร้อมกัน จากนั้นลูกชายเดินออกมาแล้วขว้างหมวกขึ้นไปบนหลังคา แล้วจึงนำเสื้อไปสวมให้แก่ผู้ตาย “คนเป็นสวมกระดุมไว้ข้างหน้า คนตายสวมกระดุมไว้ข้างหลัง” หมายถึงการสวมเสื้อให้ผู้ตายจะสวมเอาด้านหลังของเสื้อมาไว้ด้านหน้า นอกจากเสื้อผ้าแล้วยังสามารถสวมหมวก รองเท้า ถุงมือให้ผู้ตายอย่างเต็มยศ และต้องวางมุก 1 เม็ดไว้ที่หน้าผากของผู้ตาย มุกเปรียบเหมือนแสงสว่างติดไว้ที่หน้าผากเพื่อนำทางหรือเปิดทางให้ผู้ตายเดินทางไปสู่ปรโลก (ชาวกวางตุ้งนิยมนำหยกใส่ลงไปในปากของผู้ตาย)
ขนาดในการทำพิธีกงเต๊ก
ขนาดในการทำพิธีกงเต๊กจะใหญ่ หรือเล็กขึ้นอยู่กับจำนวนพระที่นิมนต์มาสวด ถ้าเป็นกงเต๊กใหญ่จะต้องนิมนต์พระมาสวด 5 รูป ขึ้นไปอาจเป็น 5, 7, 9 หรือ 11 รูป หรือ 21 รูป ก็ได้หากนิมนต์พระ 5 หรือ 7 รูป มาสวดเรียกว่า “จับอ๊วง” หรือ “จับอ๊วงฉ่ำ”หมายถึง การขอขมากรรมต่อ พระยายมราชทั้ง10 ซึ่ง เป็นนินมานรกายของพระพุทธและพระโพธิสัตว์ หากนิมนต์รพระ 9 รูปมาสวด เรียกว่า “โชยฮุกฉ่ำ” หมายถึงขอขมาต่อพระพุทธเจ้าพันพระองค์ หากนิมนต์พระ 11 รูปมาสวด เรียกว่า “เทียงโค่วฉ่ำ” หมายถึงการขอขมาต่อบรรดาพระพุทธและพระโพธิสัตว์ทั่วทุกสารทิศ กรณี นิมนต์พระมาสวดรูปเดียว เรียกว่า “คุยหมั่งโหล่ว” จะสวดในเวลานำศพใส่โลง นิมนต์พระมาสวด 3 รูป เรียกว่า “จุ๋ยฉ่ำ” หมายถึงการสวดขอขมาระลึกถึงพระบารมีของพระพุทธเจ้าและพระโพธิสัตวื เพื่อขอขมาต่อเจ้ากรรมนายเวรในอดีตชาติ คำว่า "ฉ่ำ" แปลว่า ขอขมา คือการ สวดมนต์ขอขมาต่อพระพุทธและพระโพธิสัตว์นั่นเอง
ช่วงเวลาในการทำพิธี
พิธีกรรมงานกงเต๊กจะแบ่งออกเป็น 3 ช่วงเวลา เช้า-บ่าย-ค่ำ โดยทางวัดจีนส่งคนมาจัดสถานที่และเตรียมสิ่งของแต่เช้าตรู่ ก่อนเริ่มพิธีร้านทำของกงเต๊กจะเอาของมาส่งให้ ลูกหลานตรวจนับรับของให้เรียบร้อย แล้วจัดการเอากระดาษทอง ที่เตรียมไว้มากมายล่วงหน้า ใส่ในบรรดาของกงเต๊กชนิดต่าง ๆ ให้มากที่สุด ซึ่งกระดาษเงินกระดาษทองจะมี 3 แบบด้วยกันคือ
การทำพิธี
ช่วงเตรียมของกงเต๊กนี้ พระจีนจะเป็นผู้เขียน "ใบส่งของ" ให้เหมือนเป็นการจ่าหน้าซองจดหมาย เพื่อให้รู้ว่าผู้รับของคือใคร ผู้ส่งคือใคร ใบกระดาษบอกชื่อผู้ส่งผู้รับนี้ ต้องปิดบนของกงเต๊กทุกชิ้น เช่นเดียวกับที่ลูกหลานต้องเอาเสื้อของผู้ตาย เลือกตัวที่ผู้ตายชอบมากที่สุดเพื่อให้มั่นใจว่าผู้ตายน่าจะจำลายผ้าได้เนื่องจากเสื้อผ้าจะต้องถูกตัดเป็นชิ้นเล็กชิ้นน้อย เพื่อแปะติดไปกับของทุกชิ้น เพื่อที่ผู้ตายจะได้รู้ว่ากองของกงเต๊กที่เผาไปนี้เป็นของท่านและเพื่อป้องกันไม่ให้ผู้อื่นมาเอาของผิดกองเช่นกัน เพราะแต่ละวันแต่ละวัดจะมีพิธีกงเต๊กซ้อนกันหลายงาน
พิธีเริ่มด้วยการเปิดกลอง 3 ตูมดัง ๆ ปี่พาทย์มโหรีบรรเลงรับพระสวด ประสานมนต์ที่หน้าพระพุทธ และพระโพธิสัตว์ พิธีกรรมช่วงนี้ เรียกง่าย ๆ ว่า สวดเปิดมณฑลสถาน คืออัญเชิญพระพุทธเจ้าและพระโพธิสัตว์เจ้าทั้งหลายมาเป็นสักขีพยานในการประกอบพิธีให้บังเกิดความศักดิ์สิทธิ์และเป็นสิริมงคล ในช่วงระหว่างพิธีสวด หลังจากที่พระอ่านเอกสารเรียกว่าฎีกา (ภาษาจีนรียกส่อบุ่ง) ที่ระบุ ชื่อผู้ตาย ที่อยู่ที่เมืองจีน ที่อยู่เมืองไทยบ้านเลขที่ ซอย ถนน เวลาเกิด เสีย ของผู้ตาย และบรรดาชื่อลูกหลาน และระบุว่า ในขณะนี้กำลัจะประกอบพิธีใดที่ไหน เวลาอะไร แล้วก็จะนำเอาฎีกานั้นมาใส่ที่ม้ากงเต๊กพร้อมด้วยการทำพิธีที่ม้า ท่านจะเอาธูป 3 ดอก และเทียนเล่มหนึ่งมาเขียนยันต์ที่หัวม้า พร้อมสวดคาถา และพรมน้ำมนต์จากถ้วยเล็ก ๆ ด้วยนิ้วอย่างมีลีลาน่าดู แล้วใช้ใบทับทิมพรมตามอีกที จากนั้นพระจะสั่งให้ลูกชายคนโตยกม้ากงเต๊กขึ้นจบเพื่อให้เจ้าหน้าที่นำไปเผา ระหว่างพิธีตอนนี้พระรูปอื่นก็ยังสวดมนต์อยู่
หลังจากสวดมนต์เปิดมณฑลสถานเสร็จพระสงฆ์จะพาลูกหลานมายังหน้าโต๊ะไหว้ผู้ตาย (เลงไจ้ ที่สถิตย์ของวิญญาณ) เพื่อทำพิธีสวดเชิญวิญญาณของผู้ตามให้มาร่วมพิธี ในระหว่างที่สวด พระสงฆ์จะทำการเปิดรัศมี (ไคกวง) โคมวิญญาณซึ่งมีชื่อผู้ตายและเสือผ้าของผู้ตายสวมอยู่ กระถางธูปหรือป้ายวิญญาณ รูปถ่าย ของผู้ตาย เพื่อให้ป็นที่สถิตย์แห่งวิญญาณของผู้ตาย หลังจากนั้น เจ้าหน้าที่จะก็นำบรรดาของไหว้คือ
พิธีต่อมา คือ การเชิญวิญญาณผู้ตายมาร่วมพิธีชำระดวงวิญญาณ (มก-ยก) มักทำในช่วงบ่ายต้น ๆ พระและลูกหลานย้ายมาที่บริเวณหน้าศพ มีการนำห้องน้ำกงเต๊กมาวาง ภายในห้องน้ำมีอ่างขาวใส่น้ำสะอาด และผ้าขนหนูสีขาว ขั้นแรก พระสงฆ์จะสวดเจริญพุทธมนต์เชิญดวงวิญญาณมาร่วมในพิธีและอ่านฎีกา เพื่อขอนำวิญญาณผู้ตายมายังสถานที่ประกอบพิธี หลังจากนั้นจะนำฎีกา ใส่ยังนกกงเต๊ก ให้ลูกชายยกขึ้นจบแล้วเจ้าหน้าที่เอาไปเผา และยกโคมวิญญาณมาให้พระท่านถือไว้ถูกย้ายมาตั้งด้านหน้า พิธีกรรมในช่วงนี้คือ การสวดเชิญวิญญาณมาเข้าพิธี ต่อมาเจ้าหน้าที่จะเอาเสื้อผ้ากงเต๊กมาให้ลูกชายไหว้จบ เพื่อเอาไปเผา หลังจากพระสวดไปได้ครู่หนึ่ง เจ้าหน้าที่จะเชิญ ลูกชายคนโต มาเชิญกระถางธูปหรือป้ายวิญญาณ (ในกรณีธรรมเนียมกวางตุ้ง) ไปยังห้องน้ำ และพระสงฆ์จะสวดมนต์และทำน้ำพระพุทธมนต์ ให้เจ้าหน้าที่นำไปประพรม กระถางธูปหรือป้าย พร้อมกับเทน้ำพระพุทธมนต์ส่วนหนึ่งลงไปในอ่างน้ำที่เตรียมไว้ หลังจากนั้น พระสงฆ์จะสวดมนต์ครู่หนึ่ง เจ้าหน้าที่ก็จะให้ลูกคนโตเชิญกระถางธูปมายังโต๊ะที่พระสงฆ์สวดมนต์อยู่ เพื่อให้พระสงฆ์ทำการประพรมน้ำพระพุทธมนต์อีกครั้ง และจากนั้นพระสงฆ์จะนำลูกหลานเดินไปยังหน้าปะรำพระพุทธ โดยลูกชายคนโตจะเชิญกระถางธูป และลูกชายคนรองถือโคมวิญญาณตามไปด้วย แล้วพระสงฆ์จะสวดขอขมากรรมแทนผู้ตาย ในช่วงนี้ลูกหลานจะต้องกราบพระแทนวิญญาณผู้ตาย หลังจากนั้น พระจะพาเดินกลับไปยังหน้าโต๊ะผู้ตายอีกครั้ง เพื่อเชิญกระถางธูปกลับที่ เป็นอันจบพิธี ซึ่งในพิธีมีความหมายเพื่อชำระอกุศลกรรมขอผู้ตาย ที่ในช่วงที่มีชีวิตอยู่อาจได้กระทำกรรมใดไว้โดยตั้งใจหรือไม่ได้ตั้งใจ บันนี้ลูกหลายของผู้ตาย อาศัยความกตัญญูขอขมากรรมเหล่านั้นแทนท่าน
เมื่อเสร็จพิธี ลูกสะใภ้จะถูกตามตัวให้ยกอ่างน้ำในห้องน้ำกงเต๊กไปเททิ้งตามธรรมเนียมที่ลูกสะใภ้ต้องปรนนิบัติพ่อแม่สามี ถ้าไม่มีสะใภ้ก็เป็นหน้าที่ลูกสาวไปแทน
ช่วงบ่ายแก่ ๆ เป็นการไหว้ใหญ่แก่บรรพบุรุษ ของไหว้ประกอบด้วย พระทำพิธีสวดมนต์จนถึงตอนที่ลูกหลานต้องทำการไหว้ อาหารให้บรรพบุรุษ เมื่อไหว้สำรับกับข้าวบนโต๊ะแล้ว ก็ตามด้วยการไหว้กระดาษเงิน กระดาษทอง
การไหว้หีบเสื้อผ้าให้บรรพบุรุษ ซึ่งจำนวนหีบเสื้อผ้านั้น จะไม่ถูกกำหนดไว้ตายตัว โดยจะนับตามจำนวนของลูกใน คือคนในแซ่ จึงได้แก่ฝ่ายชายและสะใภ้ส่วนลูกนอกคือลูกสาวถือว่าแต่งงานไปแล้วใช้แซ่อื่น คือ ไปเป็นคนในตระกูลอื่นก็จะไม่ไหว้และไม่ฝากหีบเสื้อผ้าไปให้ แต่ถ้าลูกสาวจะฝากหีบเสื้อผ้าไปให้ด้วยก็ไม่ผิด แต่อย่างใด เสร็จจากการไหว้บรรพบุรุษจะเป็นพิธี "ซึงกิมซัว" แปลว่า ทลายภูเขาทอง เพื่อเป็นนัยอวยพรให้ลูกหลานรุ่งเรือง โดยเป็นการแสดงรำธงของพระจีนปลอม คือผู้ชายใส่ชุดพระสีแดงพร้อมหมวกพระจีนออกมาแล้ว แสดงโชว์เป็นธรรมเนียมเฉพาะ ของคนจีนอำเภอเตี้ยเอี้ยและเป็นธรรมเนียมว่าลูกสาวที่ออกเรือนแล้วจัดมาไหว้บุพการีให้ได้ชมก่อนจะถึงพิธีกรรมการพาข้ามสะพานกงเต๊กไปไหว้พระพุทธในแดนสวรรค์
ก่อนเริ่มพิธีจะต้องมีการไหว้บูชา โดยลูกสาวที่ออกเรือนแล้วเท่านั้นมาจุดธูปไหว้ บอกผู้ตายว่าจะไหว้ "ซึงกิมซัว" ที่หน้าโต๊ะไหว้ ที่ตั้งพิเศษอัญเชิญภาพปฏิมาขององค์อมิตาภพระพุทธเจ้ากับของพิเศษอย่างหนึ่งน่าสนใจมาก เป็นถาดใส่ข้าวสาร ขันน้ำมนต์ เหรียญสตางค์ พร้อมซองอั้งเปา นับตามจำนวนลูกของผู้ตาย ซึ่งถ้าลูกชายคนโตมีลูกชายคนโต ก็ต้องนับเพิ่มอีกหนึ่ง
การข้ามสะพานโอฆสงสาร
พิธีกรรมข้ามสะพานโอฆสงสารของลูกหลาน คือการที่พระพาดวงวิญญาณไปส่งแดนพุทธเกษตร โดยมีลูกหลาน กตัญญูตามมาส่งด้วย นั่นเอง ส่งเสร็จก็ข้ามกลับโดยทุกครั้งที่ข้ามสะพานลูกหลานทุกคนต้องโยนสตางค์ลงในอ่างน้ำ ประหนึ่งเป็นการซื้อทางให้แก่ผู้ตายและตนเอง แต่จะมีข้อสำคัญว่า ถ้าลูกหลานที่เป็นผู้หญิงใครมีประจำเดือนจะไม่ให้ข้ามสะพานทำให้ผู้ตายไปไม่ได้
พิธีเริ่มจากการสวดมนต์ของพระที่ปะรำหน้าศพ สวดจนได้จังหวะของบทตอน พระทั้งหมดก็จะเดินขบวน โดยพระรูปที่ 2 จะเป็นผู้ถือโคมวิญญาณ ต่อจากแถวพระคือขบวนลูกหลาน โดยจะไล่ตามศักดิ์ และอาวุโส ลูกในที่นี้คือลูกชายนำหน้า ลูกชายคนโตคือหัวขบวน ตามด้วยลูกชายคนต่อ ๆ มา ถ้าลูกชายคนโตมีลูกชายตามศักดิ์แล้วลูกชายคนโตของลูกชายคนโตเท่านั้น ก็จะมาต่อท้าย เป็นลูกชายคนเล็ก แล้วจึงตามด้วยลูกสะใภ้ แล้วตามด้วยลูกสาว ตามด้วยลูกเขย แล้วตามด้วยชั้นหลาน
การข้ามสะพานจะแบ่งออกเป็น 2 ช่วง คือช่วงข้ามไปและช่วงข้ามกลับ ช่วงแรกจะเป็นการพา ดวงวิญญาณข้ามไปส่ง แดนสวรรค์ เมื่อข้ามไปถึงพระจะหยุดขบวน พระจะวางโคมวิญญาณลงกับที่ เหล่าพระทั้งหมดล้วนก้มกราบพระพุทธ มีการจุดธูป 3 ดอก ให้ลูกชายคนโตไหว้ เพื่อเป็นการไหว้พระพุทธแทนตัวผู้ตาย แล้วปักธูปลงในกระถางธูปของผู้ตายเอง จากนั้นขบวนพระก็จะพาขบวนลูกหลานข้ามกลับมายังโลกมนุษย์ โดยจะไม่ถือโคมวิญญาณกลับมาด้วย และขากลับจะต้องข้ามสะพานสวนทางกับขาไป ข้ามไปกี่รอบก็ต้องข้ามกลับจำนวนรอบเท่าเดิม
ถาวร วัชราภัย
ศาสตราจารย์ ถาวร วัชราภัย (2 เมษายน พ.ศ. 2477 - ) เป็นนักวิทยาศาสตร์ชาวไทย ได้รับรางวัลนักวิทยาศาสตร์ดีเด่นของประเทศไทยเมื่อ พ.ศ. 2532 ในสาขาพฤกษศาสตร์ เป็นผู้พบว่าการเกิดลักษณะใหม่ของดอกกล้วยไม้ที่เกิดขึ้นเนื่องจากการผันแปรของเซลล์ร่างกายในต้นที่ขยายพันธุ์โดยไม่อาศัยเพศด้วยวิธีการเลี้ยงเนื้อเยื่อ โดยเป็นคนแรกที่รายงานปรากฏการณ์ดังกล่าวในพืชโตเต็มวัย เมื่อ พ.ศ. 2515
กงเต๊ก
การข้ามสะพานโอฆสงสาร
เสร็จพิธี ลูกหลานจะกราบหน้าศพ 4 ครั้ง แล้วเหี่ยมหีบเสื้อผ้ากับโคมวิญญาณเพื่อนำไปเผา เช่นเดียวกับบรรดาของกงเต๊กอื่น ๆ ทั้งหมด ลูกหลานต้องช่วยกันเหี่ยมโดยมีหลักการว่าคนอื่นอาจช่วยยกของได้ แต่ลูกหลานเท่านั้นที่ต้องเป็นผู้เหี่ยมของกงเต๊กทั้งหลาย และต้องเหี่ยมทุกชิ้นไม่ขาดตกสิ่งใด
หมายเหตุ
ในการจัดงานศพแบบจีน ขณะที่แขกคารวะศพ ลูกหลาน ของผู้ตายจะนั่ง 2 ฝั่ง (ลูกชายจะนั่งอยู่ด้านซ้ายและลูกสาวจะนั่งอยู่ ด้านขวาของประรำหน้าศพ) โดยเรียงตามศักดิ์ ลูกในลูกนอกเฉพาะในฝั่ง ของผู้หญิงลูกสะใภ้จะนั่งอยู่หัวแถว เพราะถือว่าลูกสะใภ้เป็นลูกใน และ ลูกสาวที่แต่งงานออกไปเป็นลูกนอกหลังจากนั้นจึงต่อด้วยขบวนหลานๆ ตามลำดับ เพื่อก้มศีรษะขอบคุณแขกที่มาร่วมงาน
ถาวร วัชราภัย
ศาสตราจารย์ ดร. ถาวร วัชราภัย จบการศึกษาปริญญาตรีด้านเกษตรศาสตร์ สาขาไม้ดอกไม้ประดับ และปริญญาเอกพฤกษศาสตร์ สาขาเซลล์พันธุศาสตร์ จากมหาวิทยาลัยคอร์เนลล์
สปีด (ช่องรายการโทรทัศน์)
สปีด แชนแนล หรือ สปีด (SPEED Channel, SPEED) เป็นช่องรายการโทรทัศน์ที่ออกอากาศทางเคเบิลทีวี และ จานดาวเทียม ในส่วนต่างๆของทวีปอเมริกาเหนือ เริ่มออกอากาศครั้งแรกในประเทศสหรัฐอเมริกา ซึ่งสำนักงานใหญ่อยู่ใน ชาร์ลอตต์, รัฐนอร์ทแคโรไลนา รายการโทรทัศน์ส่วนใหญ่จะเกี่ยวข้องกับยานยนต์ ได้แก่ รถสูตรหนึ่ง, NASCAR
ไสว วงษ์งาม
ไสว วงษ์งาม มีชื่อจริงว่า ไสว สุวรรณประทีป ศิลปินพื้นบ้าน เพลงอีแซว ได้รับการเชิดชูเกียรติเป็นศิลปินพื้นบ้าน (สาขาเพลงพื้นบ้านภาคกลาง) จากสำนักงานคณะกรรมการวัฒนธรรมแห่งชาติ เมื่อปี พ.ศ. 2525
เบื้องต้น
ไสวเกิดเมื่อปีจอ พ.ศ. 2465 ที่ตำบลวังน้ำซับ อำเภอศรีประจันต์ จังหวัดสุพรรณบุรี เป็นบุตรของนายไปล่ นางวิง ชื่อจริงคือ นายไสว สุวรรณประทีป ปู่ของท่านเป็นญาติกับภรรยาคนหนึ่งของหลวงอนุกูลราชกิจ (ทอง สุวรรณประทีป) กำนันตำบลบ้านไร่ ในฐานะเกี่ยวพันเป็นลูกหลาน จึงขอใช้นามสกุลตามท่านกำนันที่ได้รับพระราชทานมานี้ สมัยโน้นจะติติงว่านักแสดงว่าเต้นกินรำกิน เกรงคนในสกุลจะว่าได้ จึงใช้ชื่อสกุลในการแสดงว่า "วงษ์งาม"
อาชีพพ่อเพลง
พ่อไสว เริ่มหัดเพลงอีแซวครั้งแรกจากนายเฉลียว ช้างเผือก ซึ่งมีบ้านอยู่ใกล้ ๆ กัน จากนั้นได้ฝึกฝนเพลงจากป้าพวง ที่ดอนประดู่ และนายหลาบ บ้านห้วยเจริญ อำเภอศรีประจันต์ จากนั้นได้หัดเพลงกับครูเพลงชื่อ ครูเคลิ้ม ปักษี แห่งบ้านดอนเจดีย์ ต่อมาสามารถเขียนและด้นกลอนเองได้ และสามารถร้องเพลงพื้นบ้านได้ทุกชนิด ที่ชำนาญคือเพลงฉ่อย เพลงอีแซว เพลงเกี่ยวข้าว เพลงพวงมาลัย เพลงระบำบ้านไร่ เพลงยั่ว และเพลงขอทาน ต่อมาได้มาหัดเพลงเรือกับนางบัวผัน จันทร์ศรีผู้เป็นภรรยา ไสว ใช้ชื่อในการแสดงเพลงอีแซวว่า "ไสว วงษ์งาม" เป็นพ่อเพลงที่รู้เพลงมาก ฝึกหัดเพลงมาตั้งแต่เด็กๆ และจดจำเพลงเก่า ๆ เอาไว้เป็นทุน เมื่อแสดงหน้าเวทีจึงยืนเล่นได้ทั้งคืน ว่าเพลงไม่มีวันหมดและเป็นศิลปินเพลงอีแซวจนกระทั่งวาระสุดท้ายของชีวิต
ชีวิตคู่
พ่อไสวใช้ชีวิตคู่อยู่กินกับนางบดภรรยาคนแรก มีลูกด้วยกัน 4 คน ต่อมาเมื่อคราวมีงานเทศกาลทอดกฐิน ทอดผ้าป่า พ่อเพลงแม่เพลงก็มารวมกันว่าเพลงในงาน หนึ่งในนั้นก็มีนางบัวผันแม่เพลงคนสำคัญที่ว่าเพลงมาแล้วพ่อไสวแก้เพลงไม่ได้ จึงตั้งใจว่าจะต้องผูกรักแม่เพลงคนนี้ให้ได้ สุดท้ายพ่อไสวก็ได้ใช้ชีวิตคู่กับแม่บัวผัน และได้ร่วมกับแม่บัวผัน จันทร์ศรี ฝึกหัดลูกศิษย์เป็นจำนวนหลายร้อยคน โดยลูกศิษย์ที่มีชื่อเสียง เช่น ขวัญจิต ศรีประจันต์ ขวัญใจ ศรีประจันต์ แหยม เถื่อนสุริยา สุจินต์ ศรีประจันต์ สำเนียง ชาวปลายนา เป็นต้น
บั้นปลายชีวิต
ในบั้นปลายชีวิตพ่อไสว สุวรรณประทีป ได้สูญเสียการมองเห็นอย่างถาวร และได้เสียชีวิตลงด้วยอาการสงบด้วยโรคปอด เมื่อวันที่ 18 ตุลาตม พ.ศ. 2535 สิริอายุ 71 ปี
รางวัลเกียรติยศ
- ศิลปินพื้นบ้าน (สาขาเพลงพื้นบ้านภาคกลาง) จากสำนักงานคณะกรรมการวัฒนธรรมแห่งชาติ เมื่อ พ.ศ. 2525
- รางวัลพระสิทธิธาดาทองคำ พ.ศ. 2535 เมื่อวันที่ 11 มีนาคม พ.ศ. 2536 โดยมีผู้ได้รับรางวัลหลายสาขาที่เข้ารับรางวัลกับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งมีการแสดงประวัติและผลงานของผู้ได้รับพระราชทานรางวัล อาทิ การขับร้องถวายพระพรโดยครูจำเนียร ศรีไทยพันธ์ประกอบวงปี่พาทย์ไม้นวมคณะครูบุญยัง เกตุคง เดี่ยวซอสามสายเพลงกระบองกัณฑ์โดยศาสตราจารย์อุดม อรุณรัตน์ เดี่ยวขลุ่ยเพลงวิเวกเวหา โดยครูจำเนียร ศรีไทยพันธ์ เดี่ยวฆ้องวงใหญ่เพลงพญาโศก โดยครูถวิล อรรถกฤษณ์ การสาธิตเชิดหนังตะลุงโดยครูจูเลี่ยม กิ่งทอง และการแสดงเพลงพื้นบ้านภาคกลางโดยแม่ครูบัวผัน จันทร์ศรี
จังหวัดตาแก้ว
ตาแก้ว หรือ ตาแกว (តាកែវ) เป็นจังหวัดที่ตั้งอยู่ทางตะวันออกเฉียงใต้ของประเทศกัมพูชา เมืองหลักคือเมืองโฎนแกว (เดิมชื่อตาแก้ว) ซึ่งมีประชากร 39,186 คน จังหวัดนี้ติดต่อกับจังหวัดกำปอตทางตะวันตก จังหวัดกำปงสปือและจังหวัดกันดาลทางเหนือ และทางใต้ติดต่อกับประเทศเวียดนาม แบ่งออกเป็น 10 อำเภอ, 100 ตำบล และ 1,117 หมู่บ้าน บุคคลที่มีชื่อเสียงที่เป็นชาวจังหวัดตาแก้วคือ ตา มอก ผู้นำเขมรแดง และเกม โซคา หัวหน้าพรรคสิทธิมนุษยชน
นกกินแมลงหัวสีน้ำตาล
นกกินแมลงหัวสีน้ำตาล (moustached babbler หรือ นกกินแมลงหนวด; ) เป็นนกในวงศ์นกมุ่นรก (Pellorneidae)
อนุกรมวิธาน
ชื่อเฉพาะ magnirostre มาจาก ภาษาละติน (จะงอยปากใหญ่) "magnus" หมายถึง ใหญ่ และ "rostris" คือ จะงอยปาก ชื่อของชนิดย่อย cinereocapilla มาจากภาษาละติน cinereus หมายความถึง ขี้เถ้า สีขี้เถ้า และ capillus แปลว่า หัว
การแพร่กระจายพันธุ์และถิ่นที่อยู่
นกกินแมลงหัวสีน้ำตาลพบได้ใน ซุนดาแลนด์ ตัวอย่างที่ได้รับการระบุสายพันธุ์พบในภาคใต้ของพม่าและไทย ตลอดถึงคาบสมุทรมาเลเซียและเกาะสุมาตรา และชนิดย่อย M. m. cinereocapilla เป็นนกเฉพาะถิ่นบนเกาะบอร์เนียว ซึ่งเดิมพบได้ในป่าของสิงคโปร์ แต่ปัจจุบันน่าจะมีสถานะสูญพันธุ์ในสิงคโปร์แล้ว
แหล่งอาศัยตามธรรมชาติของนกกินแมลงหัวสีน้ำตาลคือ ป่าที่ราบลุ่มชื้นเขตร้อน ป่าพรุป่าทุติยภูมิ ป่าปลูก และสวนยางเก่า ในระดับความสูงช่วง 915 m ถึง 1200 m มีข้อเสนอแนะว่าการที่นกกินแมลงหัวสีน้ำตาลชอบอาศัยในป่าสมบูรณ์ (primary forest) เป็นหลักจึงอาจสามารถใช้เป็นตัวบ่งชี้ความสมบูรณ์ของป่าได้
ลักษณะทางกายภาพ
นกกินแมลงหัวสีน้ำตาลมีลำตัวยาว 18 cm และมีน้ำหนักระหว่าง 16 - 25 g ขนนกมีสีน้ำตาลหม่นด้านบนและด้านล่างเป็นสีขาว ในชนิดย่อยหลักหัวด้านบนเป็นสีน้ำตาลมะกอก มีแถบสีเทาดำใต้ตา และหนวดสีดำหลายเส้นรอบโคนจะงอยปากซึ่งเป็นลักษณะเด่น ตาแดง จะงอยปากล่างสีอ่อนกว่าจะงอยปากบน
พฤติกรรม
นกกินแมลงหัวสีน้ำตาล กินแมลง ได้แก่ แมลงปีกแข็ง และตั๊กแตน ทำรังและให้อาหารในความสูงตั้งแต่ 4 – จากพื้นดิน
สหพันธ์ฟุตบอลแห่งสาธารณรัฐอิสลามมอริเตเนีย
สหพันธ์ฟุตบอลแห่งสาธารณรัฐอิสลามมอริเตเนีย (اتحاد الجمهورية الإسلامية الموريتانية لكرة القدم; Fédération de Football de la République Islamique de Mauritanie, Football Federation of the Islamic Republic of Mauritania, หรือ FFRIM) เป็นหน่วยงานที่กำกับดูแลฟุตบอลในประเทศมอริเตเนีย มีสำนักงานใหญ่ตั้งอยู่ที่Ksar ก่อตั้งขึ้นเมื่อปี พ.ศ. 2504 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศมอริเตเนียรวมถึงฟุตบอลทีมชาติมอริเตเนีย
สหรัฐในโอลิมปิกฤดูร้อน 2012
สหรัฐอเมริกา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม ถึง 12 สิงหาคม พ.ศ. 2555 ทีมนักกีฬาจากสหรัฐอเมริกามีทั้งสิ้น 539 คน เข้าแข่งขันกีฬา 25 ชนิด โดยนักกีฬาชุดนี้ได้รับการคัดเลือกโดยคณะกรรมการโอลิมปิกแห่งสหรัฐอเมริกา (United States Olympic Committee)
วิกิพีเดียภาษายิดดิช
วิกิพีเดียภาษายิดดิช เป็นสารานุกรมวิกิพีเดียที่จัดทำขึ้นในภาษายิดดิช เริ่มสร้างเมื่อวันที่ 3 มีนาคม ค.ศ. 2004 ปัจจุบันวิกิพีเดียภาษายิดดิชมีบทความ บทความ (September 2023)
สายลับสี่ล้อ ซิ่งสนั่นโลก
สายลับสี่ล้อ ซิ่งสนั่นโลก (Cars 2) เป็นภาพยนตร์แอนิเมชั่นของพิกซาร์ ที่ออกฉายในปี พ.ศ. 2554
อัลบั้มเพลงประกอบภาพยนตร์
ซาวด์แทรคสายลับสี่ล้อซิ่งสนั่นโลกได้รับการเปิดตัวทั้งในรูปแบบซีดีและดิจิตอลดาวน์โหลดในวันที่ 14 มิถุนายน โดย Michael Giacchino หลังจากที่ได้แต่งกับเรื่องรวมเหล่ายอดคนพิทักษ์โลก, ระ-ทะ-ทู-อี่ พ่อครัวตัวจี๊ด หัวใจคับโลก และ ปู่ซ่าบ้าพลัง นอกจากนี้ยังนับเป็นครั้งแรกที่ John Giacchino ได้ทำงานร่วมกับ John Lasseter เป็นกรรมการตั้งแต่ John Lasseter ได้รับผู้อำนวยการบริหารสำหรับงวดสามเรื่องดังกล่าวทำได้โดยนักแต่งเพลง
บ็อกซ์ออฟฟิศ
สายลับสี่ล้อ ซิ่งสนั่นโลก ทำรายได้ 191,452,396 ดอลลาร์ในสหรัฐอเมริกาและแคนาดา และ 360,400,000 ดอลลาร์ในภูมิภาคอื่น คิดรวมทั่วโลกทั้งสิ้น 551,852,396 ดอลลาร์ ซึ่งสามารถทำรายได้ทั่วโลกในช่วงเปิดตัวสุดสัปดาห์ที่ 109.0 ล้านดอลลาร์ โดยได้รับการจารึกว่าเป็นการเปิดตัวสุดสัปดาห์ครั้งใหญ่ที่สุดสำหรับภาพยนตร์แอนิเมชัน โดยรวมแล้วถือว่า สายลับสี่ล้อ ซิ่งสนั่นโลก ได้เป็นภาพยนตร์พิกซาร์ ที่สามารถทำผลงานทางบ็อกซ์ออฟฟิศเป็นอันดับหก จากที่ได้เปิดตัวไปทั้งหมดสิบสองรายการ
คำวิจารณ์
สำหรับเสียงวิจารณ์ เมื่อเข้าฉายแล้ว กระแสวิจารณ์โดยมากมักเป็นไปในทางลบ โดยแฟนๆส่วนใหญ่มักเห็นว่า แม้ภาพยนตร์จะรายได้ยอดเยี่ยมและพยายามให้แง่คิด ที่เสมือนกับว่าต้องการบอกว่า ไม่ว่าเพื่อนจะสร้างเรื่องยุ่งให้เกิดขึ้นมากน้อยเพียงไร แต่เพื่อนก็พร้อมที่จะอยู่เคียงข้างเสมอในเวลาที่ต้องการและต้องการให้สื่อถึงการประหยัดพลังงาน แต่ก็ยังไม่เพียงพอที่จะให้กลายเป็นภาพยนตร์ที่น่าจดจำของประเด็นนี้ในระดับหนึ่ง อีกทั้งยังโดนวิจารณ์อย่างยับถึงความซับซ้อนของบท บทดูเป็นผู้ใหญ่มากเกินไปและถูกแทนที่ด้วยฉากแอ๊กชั้นมากจนเกินไป
การเปิดตัว
ในช่วงฤดูร้อน ค.ศ. 2008 จอห์น ลาสซีเตอร์ ได้ประกาศถึง Cars 2 ว่าจะได้รับการพัฒนาและได้รับการเปิดตัวในฤดูร้อน ค.ศ. 2011 ซึ่งเป็นหนึ่งปีก่อนที่เดิมกำหนดไว้ที่ ค.ศ. 2012 โดยวันเปิดตัวในสหรัฐอเมริกาได้รับการยืนยันในภายหลังว่าเป็นวันที่ 24 มิถุนายน ค.ศ. 2011 และวันเปิดตัวในสหราชอาณาจักรได้กำหนดไว้ในวันที่ 22 กรกฎาคม ค.ศ. 2011 ซึ่งการจัดฉายรอบปฐมทัศน์ครั้งแรกในโลก จัดขึ้นที่ เอลกาปิแทนเธียเตอร์ เมื่อวันที่ 18 มิถุนายน ค.ศ. 2011
วิดีโอเกม
วิดีโอเกมที่อิงภาพยนตร์ได้รับการพัฒนาโดย แอวาแลนช์ซอฟต์แวร์ และจัดจำหน่ายโดย Disney Interactive Studios สำหรับระบบ Playstation 3, Xbox 360 , Wii , PC และ Nintendo DS ในวันที่ 21 มิถุนายน ค.ศ. 2011 สำหรับเวอร์ชัน Playstation 3 ได้รับการเปิดเผยว่าสามารถรองรับรูปแบบการเล่น 3 มิติ ได้
เซแทร็ป
เซแทร็ป หรือ แซแทร็ป (satrap) เป็นตำแหน่งผู้ปกครองมณฑลในสมัยจักรวรรดิมีดิซ (Medes) และอะคีเมนิด (Achaemenid) รวมถึงจักรวรรดิอื่น ๆ ที่สืบทอดกันมา เช่น แซสซานิด (Sassanid) และเฮลเลนิสต์ (Hellenist) เขตปกครองของเซแทร็ปเรียกว่า เซทระพี (satrapy)
แม้มีสิทธิปกครองตนเองอยู่พอสมควร แต่เซแทร็ปก็ยังมีฐานะเป็นอุปราชของกษัตริย์ คำนี้ภายหลังกลายเป็นมีความหมายถึงทรราชหรือความโอ่อ่าแบบอวดอ้าง และในการใช้งานสมัยใหม่สามารถสื่อถึงเจ้าประเทศราช หรือเจ้าเมืองขึ้น ซึ่งส่วนใหญ่มักแฝงความหมายถึงการทุจริต
ศัพทมูล
ภาษาอังกฤษรับคำว่า "satrap" ผ่านคำว่า "satrapes" ในภาษาละติน ซึ่งมีที่มาจากคำว่า "satrápēs" (σατράπης) ในภาษากรีกโบราณ อันยืมมาจากคำว่า "*xšaθra-pā/ă-" ในภาษาอิหร่านเก่า ในภาษาเปอร์เซียเก่า (ภาษาทางการของจักรวรรดิอะคีเมนิด) มีการบันทึกคำว่า "xšaçapāvan" (𐎧𐏁𐏂𐎱𐎠𐎺𐎠, ) เอาไว้ ส่วนรูปภาษาเมเดียเขียนใหม่เป็น "*xšaθrapāwan-" คำนี้ยังร่วมเชื้อสายกับคำว่า "kṣatrapal" (क्षेत्रपाल) ในภาษาสันสกฤต
ในภาษาพาร์เทียน (ภาษาของจักรวรรดิพาร์เทีย) และภาษาเปอร์เซียกลาง (ภาษาของจักรวรรดิแซสซานิด) คำนี้ได้รับการบันทึกไว้ในรูป "šahrab" กับ "šasab" ตามลำดับ
คำว่า "xšaθrapāvan" มีคำสืบทอด คือ "shahrbān" (شهربان) ในภาษาเปอร์เซียสมัยใหม่ แต่องค์ประกอบของคำนี้ผ่านการเปลี่ยนแปลงด้านความหมายแล้ว ทำให้ปัจจุบันคำนี้มีความหมายใหม่เป็น "ผู้รักษาเมือง" (shahr [شهر] แปลว่า "เมือง" + bān [بان] หมายถึง "ผู้รักษา")
อันบาลานซ์นะคิสโอะชิเตะ
อันบาลานซ์นะคิสโอะชิเตะ (アンバランスなKissをして; อักษรโรมัน: Unbalance na Kiss o Shite; คำแปล: จูบที่ไม่สมดุล) เป็นซิงเกิลที่สองที่เปิดตัวโดยศิลปินชาวญี่ปุ่น ฮิโระ ทากาฮาชิ เมื่อวันที่ 17 ธันวาคม ค.ศ. 1993 ซิงเกิลนี้ครองอันดับสูงสุดในชาร์ตออริคอนที่อันดับ 28 จากการเปิดตัวครั้งแรก และอีกครั้งในปี ค.ศ. 2005 ที่อันดับ 187 ซิงเกิลนี้ยังติดชาร์ตในปี ค.ศ. 2004 ด้วยเพลง "โฮโฮเอมิโนะบากุดัง" (微笑みの爆弾 / ระเบิดแห่งรอยยิ้ม) โดยมัตสึโกะ มาวาตาริ ซึ่งแต่งโดยเสี่ยวหลง หลี่ และมัตสึโกะ มาวาตาริ
เพลงนี้ยังกลายเป็นเพลงตอนจบที่สามของซีรีส์อนิเมะ คนเก่งฟ้าประทาน
สหพันธ์ฟุตบอลเซเนกัล
สหพันธ์ฟุตบอลเซเนกัล (Fédération Sénégalaise de Football, Senegalese Football Federation, หรือ FSF) เป็นหน่วยงานที่กำกับดูแลฟุตบอลในประเทศเซเนกัล มีสำนักงานใหญ่ตั้งอยู่ที่ดาการ์ ก่อตั้งขึ้นเมื่อปี พ.ศ. 2503 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศเซเนกัลรวมถึงฟุตบอลทีมชาติเซเนกัล
สหรัฐในโอลิมปิกฤดูร้อน 2016
ทีมชาย
ทีมบาสเกตบอลชายสหรัฐอเมริกาผ่านรอบคัดเลือกโอลิมปิกโดยชนะเลิศการแข่งขัน 2014 FIBA Basketball World Cup.
ทีมหญิง
ทีมบาสเกตบอลหญิงสหรัฐอเมริกาผ่านรอบคัดเลือกโอลิมปิกโดยชนะเลิศการแข่งขัน 2014 FIBA World Championships.
เชส (คุมิ โคดะ)
เชส เป็นซิงเกิลที่ 12 ของคุมิ โคดะในรูปแบบแม็กซี่ซิงเกิล  ซึ่งไม่ได้วางจำหน่ายในรูปแบบของซีดี+ดีวีดีเหมือนซิงเกิลที่แล้วอย่าง LOVE & HONEY  วางจำหน่ายเมื่อวันที่ 28 กรกฎาคม พ.ศ. 2547  เปิดตัวสัปดาห์แรกในอันดับที่ 18 ของออริกอนชาร์ต  ซึ่งเป็นซิงเกิลที่ไม่ประสบความสำเร็จมากนักเมื่อเทียบกับซิงเกิลที่แล้วอย่าง LOVE & HONEY  โดยมียอดขายรวมเพียงแค่ 22,000 แผ่น
สหรัฐในโอลิมปิกฤดูร้อน 2016
ขี่ม้า
สหรัฐอเมริกาทีมขี่ม้าได้รับโควต้าทีมกระโดด.
เชส (คุมิ โคดะ)
เพลง Chase เป็นเพลงประกอบรายการซามาซู โตะ ยูกะ โนะ อายาชิ xx คาชิ ชาอุ โนะ คาโยะ!! ทางช่องทีวีอาซาฮี ส่วนเพลงหน้าบีอย่าง Heat เป็นเพลงที่ร้องร่วมกับ MEGARYU
สหรัฐในโอลิมปิกฤดูร้อน 2016
เรือใบ
นักกีฬาเรือใบสหรัฐอเมริกาผ่านการคัดเลือกประเภทบุคคลจากการแข่งขัน 2014 ISAF Sailing World Championships.
ยิงปืน
นักกีฬายิงปืนสหรัฐอเมริกาได้รับโควต้าจากการแข่งขัน 2014 ISSF World Shooting Championships.
บูตูอัน
บูตูอัน เป็นเมืองหนาแน่นแห่งหนึ่ง และเป็นเมืองศูนย์กลางของภูมิภาคคารากา ประเทศฟิลิปปินส์ ในปี ค.ศ. 2015 มีประชากรทั้งหมด 337,063 คน รู้จักกันในฐานะเมืองที่ค้าขายกับชาวฮินดี
บูตูอันตั้งอยู่ทางตะวันออกเฉียงเหนือของหุบเขาอากูซันบนเกาะมินดาเนา และมีแม่น้ำอากูซันไหลผ่าน ตัวเมืองมีอาณาเขตติดต่อกับจังหวัดฮีลากังอากูซัน, จังหวัดตีโมกอากูซัน และอ่าวบูตูอัน
บูตูอันเป็นเมืองศูนย์กลางของจังหวัดฮีลากังอากูซันจนถึง ค.ศ. 2000 ซึ่งเป็นปีที่ย้ายเมืองศูนย์กลางจังหวัดไปที่คาบัดบารัน แม้ว่าในเชิงภูมิศาสตร์ บูตูอันจะรวมอยู่ในจังหวัดฮีลากังอากูซัน แต่ในเชิงการปกครอง บูตูอันปกครองอิสระจากจังหวัด
ภาษาอาหรับเมโสโปเตเมียเหนือ
ภาษาอาหรับเมโสโปเตเมียเหนือ (North Mesopotamian Arabic หรือ Maslawi หมายถึง 'แห่งโมซุล') เป็นภาษาอาหรับที่พูดทางเหนือของเทือกเขาฮัมรินในอิรัก ทางตะวันตกเฉียงเหนือของอิหร่าน ภาคตะวันออกเฉียงใต้ของตุรกี และทางภาคเหนือของซีเรีย (หรือทางเมดิเตอร์เรเนียตะวันออก และทางตะวันออกเฉียงใต้ของอนาโตเลีย) เช่นเดียวกับภาษาอาหรับอิรักและภาษาอาหรับซีเรีย ภาษานี้ได้รับอิทธิพลจากภาษาอราเมอิกมาก นอกจากนั้น ยังมีลักษณะร่วมกับภาษาอาหรับไซปรัสมากเช่นกัน
ท้องฟ้า
ท้องฟ้าเป็นส่วนหนึ่งของชั้นบรรยากาศหรืออวกาศที่สามารถมองเห็นได้จากพื้นผิวโลก นก แมลง เครื่องบิน และ ว่าว ถูกจัดว่าบินอยู่ในท้องฟ้า มีหลายเหตุผลที่ทำให้ท้องฟ้านั้นยากที่จะจำกัดความ
ในเวลากลางวันท้องฟ้าปรากฏเป็นพื้นสีฟ้าเนื่องจากอากาศทำให้เกิดการกระเจิงของแสงอาทิตย์ ไม่ใช่เพราะว่ามีวัตถุสีฟ้าเหนือพื้นโลก เพราะเหตุนี้จึงเป็นการยากที่จะนิยามว่าท้องฟ้าคือสิ่งใด ท้องฟ้านั้นบางครั้งถูกจำกัดความว่าเป็นเขตของชั้นบรรยากาศโลกที่มีแก๊สแน่นหนา ในเวลากลางคืน ท้องฟ้านั้นปรากฏเป็นพื้นสีดำสนิท หรือบางครั้งเรียงรายไปด้วยดวงดาว แต่ถ้าเรากล่าวว่าทั้งหมดที่เราเห็นนั้นคือท้องฟ้า ก็จะกลายเป็นว่าท้องฟ้าคือจักรวาลซึ่งผิดจากความหมายแรกเมื่อเราเห็นตอนกลางวัน
ในเวลากลางวัน เราสามารถมองเห็นดวงอาทิตย์ได้ต่อเมื่อไม่มีเมฆบดบัง ในเวลากลางคืน (และบางครั้งในเวลากลางวัน) เราสามารถมองเห็นดวงจันทร์ ดาวเคราะห์ และ ดวงดาว ปรากฏการณ์ธรรมชาติที่เราสามารถเห็นได้ในท้องฟ้าคือเมฆ รุ้งกินน้ำ และ ออโรรา สายฟ้าและ หยาดน้ำฟ้านั้น สามารถเห็นได้ในระหว่างเวลาที่มีพายุ บ่อยครั้งเราสามารถมองเห็นหมอกควันในเวลากลางวันและรัศมีของแสงในเวลากลางคืนเนื่องจากมลพิษที่เกิดจากกิจกรรมของมนุษย์
ในสายวิชาดาราศาสตร์ ท้องฟ้าถูกเรียกว่าทรงกลมท้องฟ้า นั่นคือทรงกลมจินตภาพขนาดมหึมา หมุนรอบตัวเองโดยมีแกนหมุนและศูนย์กลางร่วมกันกับโลก ทรงกลมท้องฟ้านั้นถูกแบ่งเป็นสัดส่วนเรียกว่ากลุ่มดาว
อมฤตสระ
อมฤตสระ หรือชื่อเก่า รามทาสปุระ เป็นเมืองใหญ่สุดอันดับสองของรัฐปัญจาบ ประเทศอินเดีย รองจากนครลุธิอานา อมฤตสระเป็นศูนย์กลางทางเศรษฐกิจและวัฒนธรรมหนึ่งของภูมิภาค และเป็นศูนย์กลางการปกครองของอำเภออมฤตสระ ข้อมูลจากสำมะโนปี 2011 มีประชากรอยู่ที่ 1,132,761 คน และเป็นหนึ่งในสิบพื้นที่ภายใต้การดูแลของเทศบาลนคร นายกเทศมนตรีคนปัจจุบันคือการัมชีต สิงห์ รินตุ (Karamjit Singh Rintu)
ท้องฟ้า
ดูท้องฟ้าของดาวเคราะห์อื่น สำหรับความหมายของท้องฟ้าในดาวเคราะห์ต่าง ๆ และดวงจันทร์ในระบบสุริยะ
อมฤตสระ
อมฤตสระเป็นหนึ่งในนครที่ได้รับการคัดเลือกเป็นนครอนุรักษ์ของโครงการ "หฤทัย" โดยรัฐบาลอินเดีย อมฤตสระเป็นที่รู้จักในฐานะที่ตั้งของหริมนทเทียรสาหิบ หรือที่รู้จักในชื่อ "วิหารทอง" ศูนย์กลางทางจิตวิญญาณสูงสุดของศาสนาซิกข์ และแหล่งผลิตตัวหมากรุกไม้
พระยาศรีวิสารวาจา (เทียนเลี้ยง ฮุนตระกูล)
มหาอำมาตย์ตรี พันเอก (พิเศษ) พระยาศรีวิสารวาจา (นามเดิม เทียนเลี้ยง ฮุนตระกูล: 25 กุมภาพันธ์ พ.ศ. 2439 – 23 มีนาคม พ.ศ. 2511) อดีตองคมนตรี อดีตอธิการบดีคนแรกของมหาวิทยาลัยเชียงใหม่, อดีตปลัดทูลฉลอง และรัฐมนตรีว่าการกระทรวงการต่างประเทศ, อดีตรัฐมนตรีว่าการกระทรวงการคลัง เป็นหนึ่งในผู้ร่างกฎหมายที่จะนำมาใช้เป็นรัฐธรรมนูญถวายพระบาทสมเด็จพระปกเกล้าเจ้าอยู่หัวร่วมกับเจ้าพระยาศรีธรรมาธิเบศ และนายเรมอนต์ บี สตีเวนส์ ซึ่งทรงมีกำหนดที่จะพระราชทานรัฐธรรมนูญในวันสมโภชกรุงรัตนโกสินทร์ 150 ปี ในวันที่ 6 เมษายน พ.ศ. 2475
พระยาศรีวิสารวาจา มีเชื้อสายจีนไหหลำ มีชื่อจีนว่า ฮุ่นเซ็กเตี่ยน สมรสกับคุณหญิงมากาเร็ต ลิน เซเวียร์ บุตรสาวของพระยาพิพัฒน์โกษา (เซเลสติโน ซาเวียร์) ปลัดทูลฉลองกระทรวงการต่างประเทศในสมัยรัชกาลที่ 5 ทั้งสองมีบุตรธิดารวม 3 คน ได้แก่ นายกิตติรัต ศรีวิสารวาจา, ท่านผู้หญิงมนัสนิตย์ วณิกกุล และท่านผู้หญิงสาวิตรี ศรีวิสารวาจา
การทำงาน
บทบาทในทางวิชาการดำรงตำแหน่งเป็นอธิการบดีคนแรกของมหาวิทยาลัยเชียงใหม่ เมื่อปี พ.ศ. 2507
เครื่องราชอิสริยาภรณ์ต่างประเทศ
พ.ศ. 2511 - เครื่องอิสริยาภรณ์จิงยุน ชั้นที่ 1
นิรโทษกรรม
นิรโทษกรรม มีความหมายว่า การทำให้ไม่มีโทษ หรือการอันไม่มีโทษ อาจหมายถึง
โฌแซ็ฟ-หลุยส์ ลากร็องฌ์
โฌแซ็ฟ-หลุยส์ ลากร็องฌ์ (Joseph-Louis Lagrange; 25 มกราคม ค.ศ. 1736 - 10 เมษายน ค.ศ. 1813) หรือชื่อเดิมว่า จูเซปเป โลโดวีโก ลากรันจา (Giuseppe Lodovico Lagrangia) เป็นนักคณิตศาสตร์และนักดาราศาสตร์ชาวอิตาลี ผู้ใช้ชีวิตส่วนใหญ่ของเขาในปรัสเซียและฝรั่งเศส ได้สร้างผลงานสำคัญเกี่ยวกับการวิเคราะห์ทางคณิตศาสตร์ไว้มากมาย รวมถึงทฤษฎีจำนวน กลศาสตร์ดั้งเดิม และกลศาสตร์ท้องฟ้า ตามคำแนะนำของอ็อยเลอร์และดาล็องแบร์ ลากร็องฌ์ได้สืบทอดตำแหน่งของอ็อยเลอร์เมื่อปี ค.ศ. 1766 โดยได้เป็นผู้อำนวยการสาขาคณิตศาสตร์ที่สถาบันวิชาการวิทยาศาสตร์ปรัสเซีย ในกรุงเบอร์ลิน เขาอยู่ที่นี่นานถึง 20 ปี และได้สร้างผลงานต่าง ๆ ไว้เป็นจำนวนมาก รวมถึงได้รับรางวัลด้านวิทยาศาสตร์จากสถาบันวิทยาศาสตร์ฝรั่งเศสอีกหลายรางวัล
ผลงานทางวิทยาศาสตร์
ลากรองจ์เป็นหนึ่งในผู้คิดค้นแคลคูลัสของการผันแปร (Calculus of variations) และสมการอ็อยเลอร์-ลากรองจ์ (Euler-Lagrange Equation) นอกจากนี้เขายังขยายวิธีการพิจารณาระบบที่ถูกเงื่อนไขบางอย่างบังคับไว้ (Contrains) กลายเป็นวิธีการที่เรียกว่า ตัวคูณลากรองจ์ (Lagrange multipliers) ลากรองจ์คิดค้นวิธีการแก้สมการเชิงอนุพันธ์ที่รู้จักกันในวิธีการแปรผันของตัวแปรเสริม (Variation of parameters) และการประยุกต์แคลคูลัสเชิงอนุพันธ์ (Differential calculus) กับทฤษฎีความน่าจะเป็น(Theory of probabilities) รวมถึงการหาผลเฉลยของสมการต่างๆ เขาพิสูจน์ให้เห็นว่าทุกจำนวนธรรมชาติเป็นผลรวมของตัวเลขสี่ตัวที่ยกกำลังสอง (Sum of four squares) และ Theorie des fonctions analytiques ที่เขาคิดค้นยังเป็นทฤษฎีรากฐานสำหรับการศึกษา ทฤษฎีกรุป (group theory) และ anticipating Galois อีกด้วย สำหรับแคลคูลัส ลากรองจ์ได้พัฒนาวิธีการใหม่สำหรับการประมาณช่วงของฟังก์ชันและอนุกรมเทย์เลอร์ เขาศึกษาปัญหาสามวัตถุ (three-body problem) สำหรับอธิบายความสัมพันธ์ของโลก ดวงอาทิตย์และดวงจันทร์ (1764) และศึกษาการเคลื่อนที่ของดาวบริวารของดาวพฤหัสบดี (1766) และในปี 1772 ยังค้นพบว่าการแก้ปัญหากรณีพิเศษเพื่อแก้ไขปัญหานี้ เป็นที่มาจุดดาวเทียม หรือจุดลากรองจ์ (Lagrangian points) แต่ที่สำคัญเขาเป็นที่รู้จักกันดีในเรื่องของกลศาสตร์ที่เขาสามารถเปลี่ยนกลศาสตร์นิวโตเนียน (Newtonian mechanics) เป็นสาขาของการวิเคราะห์กลศาสตร์ลากรองจ์ (Lagrangian mechanics) ที่รู้จักกันในปัจจุบันและถูกนำเสนอเป็น "หลักการ" (principles) อย่างง่ายของแคลคูลัสของการผันแปร (Calculus of variations)
คุณประโยชน์ที่สร้างให้แก่วงการวิทยาศาสตร์
ลากร็องฌ์เป็นหนึ่งในผู้ที่พัฒนาแคลคูลัสของการแปรผันขึ้น โดยเป็นการคิดต่อยอดจากสมการอ็อยเลอร์-ลากร็องฌ์
แหล่งข้อมูลอื่น
17361813
วิกิพีเดียภาษาอาฟรีกานส์
วิกิพีเดียภาษาอาฟรีกานส์ (Afrikaanse Wikipedia) เป็นวิกิพีเดียฉบับภาษาอาฟรีกานส์ สร้างขึ้นในวันที่ 16 พฤศจิกายน พ.ศ. 2544 ซึ่งเป็นภาษาลำดับที่ 11 นับจากวันก่อตั้งของวิกิพีเดีย ณ เดือนตุลาคม พ.ศ. 2565 วิกิพีเดียภาษาอาฟรีกานส์มีบทความมากที่สุดในบรรดาภาษาในทวีปแอฟริกา และอยู่ในอันดับที่ 69 จากวิกิพีเดียทุกภาษา
ประเทศอุซเบกิสถานในโอลิมปิกฤดูร้อน 2012
สาธารณรัฐอุซเบกิสถาน เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม ถึง 12 สิงหาคม พ.ศ. 2555 ทีมนักกีฬาจากสาธารณรัฐอุซเบกิสถานมีทั้งสิ้น 53 คน เข้าแข่งขันกีฬา 13 ชนิด
สถานีรถไฟเด่นชัย
สถานีรถไฟเด่นชัย เป็นสถานีรถไฟระดับหนึ่งบนเส้นทางรถไฟสายเหนือ (กรุงเทพ–เชียงใหม่) เป็นสถานีรถไฟประจำจังหวัดแพร่ เนื่องจากจังหวัดแพร่ยังไม่มีมีเส้นทางรถไฟผ่านตัวอำเภอเมืองแพร่ ตัวสถานีตั้งอยู่ห่างจากอำเภอเมืองแพร่ประมาณ 24 กิโลเมตร อยู่ห่างจากสถานีรถไฟกรุงเทพ เป็นระยะทาง 533.94 กิโลเมตร ซึ่งถ้าลงสถานีรถไฟเด่นชัยสามารถเดินทางไปจังหวัดน่านได้อีกด้วย สถานีรถไฟเด่นชัย อยู่ระหว่างที่หยุดรถแม่พวก กับสถานีรถไฟปากปาน
สถานีเด่นชัยก่อสร้างและเปิดเดินรถในสมัยรัชกาลที่ 6 ปัจจุบันตัวสถานีและย่าน มีจำนวนทาง 11 ทาง เป็นทางหลัก 1 ทาง ทางหลีก 6 ทาง ทางตัน 4 ทาง โดยเป็นทางติดชานชาลา 3 ทาง
ในอนาคตสถานีแห่งนี้จะถูกยกขึ้นเป็นสถานีชุมทางรถไฟแห่งใหม่ เชื่อมระหว่างทางรถไฟสายเหนือกับทางรถไฟสายเชียงของ(เชียงราย) และจะมีการตั้งสถานีรถไฟแพร่ ขึ้นเป็นสถานีประจำจังหวัดแทน โดยสถานีรถไฟเด่นชัยจะมีฐานะเป็นสถานีประจำอำเภอเด่นชัย ซึ่งโครงการนี้จะเริ่มต้นปี พ.ศ. 2564 และจะแล้วเสร็จประมาณ พ.ศ. 2571
ประวัติ
สถานีรถไฟเด่นชัยก่อสร้างขึ้นในสมัยรัชกาลที่ 6 และเปิดเดินรถครั้งแรกเมื่อวันที่ 15 พฤศจิกายน พ.ศ. 2455 โดยเส้นทางช่วงแม่พวก-ปากปาน ซึ่งมีระยะทาง 10 กิโลเมตร และเป็นส่วนหนึ่งของทางรถไฟสายเหนือ มีพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพชรอัครโยธิน เป็นผู้บัญชาการ และมีนายช่างชาวเยอรมัน เอมิล ไอเซนโฮเฟอร์ เป็นผู้ควบคุมการก่อสร้าง
ในอดีตเคยเป็นจุดจอดพักเติมน้ำมันของเส้นทางรถไฟสายเหนือ ปัจจุบันถูกย้ายสร้างใหม่เป็นสถานีรถไฟศิลาอาสน์
อนาคตสถานีรถไฟเด่นชัยจะเปลี่ยนเป็นชุมทางเด่นชัยในทางรถไฟสายเด่นชัย-เชียงราย-เชียงของทางรถสายไฟเด่นชัย-เชียงราย-เชียงของ
โซยุซ เอ็มเอส-08
โซยุซ เอ็มเอส-08 เป็นโครงการอวกาศของโซยุซที่เริ่มต้นขึ้นเมื่อวันที่ 21 มีนาคม พ.ศ. 2561 โดยเป็นการส่งลูกเรือ 3 คนจากโครงการเอ็กแพรนชัน 55 ไปสู่สถานีอวกาศนานาชาติ เอ็มเอส-08 เป็นโครงการอวกาศครั้งที่ 137 โดยมีผู้บัญชาการเป็นชาวรัสเซีย และวิศวกรชาวอเมริกา 2 คน
ลูกเรือได้กลับมายังบนโลกเมื่อวันที่ 4 ตุลาคม พ.ศ. 2561
ขากลับ
อ้างอิง:
พริก
พริก เป็นพืชในวงศ์ Solanaceae สกุล Capsicum ชื่อภาษาอังกฤษว่า Chilli peppers, chili, chile หรือ chilli มาจากคำภาษาสเปน ว่า chile โดยส่วนมากแล้ว ชื่อเหล่านี้มักหมายถึง พริกที่มีขนาดเล็ก ส่วนพริกขนาดใหญ่ที่มีรสอ่อนกว่าจะเรียกว่า Bell Pepper ในสหรัฐอเมริกา Pepper ในประเทศอังกฤษและไอร์แลนด์, capsicum ในประเทศอินเดียกับออสเตรเลีย และ Paprika ในประเทศทวีปยุโรปหลายประเทศ พริกชนิดต่าง ๆ มีต้นกำเนิดมาจากทวีปอเมริกา ซึ่งในปัจจุบันนี้ได้มีปลูกกันในหลายประเทศทั่วโลก เพราะพริกเป็นเครื่องเทศที่สำคัญและยังมีคุณสมบัติเป็นยาสมุนไพร
ชนิดของพริก
พริกมีหลายชนิด เช่น พริกขี้หนู พริกหยวก พริกเหลือง พริกชี้ฟ้า พริกหนุ่ม พริกกะเหรี่ยง ประเทศไทยนั้นมักนิยมปลูกพริกอยู่ 2 ชนิดซึ่งได้แก่
สรรพคุณ
พริกมีวิตามินซี สูง เป็นแหล่งของกรด ascorbic ซึ่งสารเหล่านี้ ช่วยขยายเส้นโลหิตในลำไส้และกระเพาะอาหารเพื่อให้ดูดซึมอาหารดีขึ้น ช่วยร่างกายขับถ่าย ของเสียและนำธาตุอาหารไปยังเนื้อเยื่อของร่างกาย (tissue) สำหรับพริกขี้หนูสดและพริกชี้ฟ้าของไทย มีปริมาณวิตามิน ซี 87.0 - 90 มิลลิกรัม / 100 g นอกจากนี้พริกยังมีสารเบต้า - แคโรทีนหรือวิตามินเอ สูง (พริกขี้หนูสด 140.77 RE )